Letecké snímmovanie metódou leteckého fotografovania a leteckého filmovania.

**Žiadosť formulovať ako „Žiadosť na letecké fotografovanie územia Slovenskej republiky“ alebo ako „Žiadosť na letecké filmovanie územia Slovenskej republiky“ v zmysle § 63 a § 64 zákona 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov a podľa § 4 ods. 5 písm. e) zákona č. 215/1995 Z. z. o geodézii a kartografii v znení neskorších predpisov.**

 Pri leteckom fotografovaní a leteckom filmovaní územia Slovenskej republiky obsah žiadosti vyplýva primerane z vyhlášky MO SR č.194/2007 o podrobnejšej úprave vykonávania geodetických a kartografických činností pre potreby obrany štátu a z § 63 a § 64 zákona č. 215/2004 Z. z. o ochrane utajovaných skutočností a o zmene a doplnení niektorých zákonov:

**Žiadosť obsahuje:**

1. označenie orgánu, ktorý súhlas vydáva (názov, sídlo),
2. meno a označenie žiadateľa príp. vykonávateľa leteckého fotografovania alebo filmovania ak sa jedná o rôzne osoby,
3. presné vyznačenie a vymedzenie priestoru leteckého fotografovania alebo  trasy leteckého filmovania na priloženej snímke z mapky bez mierky, ale čitateľné zobrazenie situácie
4. určenie dátumu a času leteckého fotografovania alebo filmovania,
5. povolenie na letecké práce lietadlom (§ 2 písm. b) leteckého zákona) podľa § 44 zákona č. 143/1998 o civilnom letectve (letecký zákon) a o zmene a doplnení niektorých zákonov,
6. typ (druh) použitého záznamového média,
7. účel leteckého fotografovania alebo leteckého filmovania, na ktorý sa má súhlas vydať,
8. druh a typ lietajúceho zariadenia, z ktorého sa vykoná letecké fotografovania alebo filmovanie a jeho imatrikulačný znak, ak mu bol pridelený,
9. miesto štartu a pristátia – označenie názvom letiska alebo lokality,
10. výška letovej hladiny,
11. menný zoznam účastníkov leteckého fotografovania alebo filmovania.

**Ak sa jedná o letecké zaznamenanie vojenských objektov, ktoré nepodliehajú ochrane podľa zákona č. 215/2004 Z. z., tak je potrebné k žiadosti doložiť aj súhlas veliteľa príslušného vojenského objektu**

**Po vykonaní leteckého filmovania a leteckého fotografovania** podľa § 12 ods. 1 písm. c) zákona 215/1995 Z. z. podať oznámenie na MO SR o nadobudnutí prvotných materiálov leteckého filmovania a leteckého fotografovania a doručiť tento materiál na posúdenie z hľadiska výskytu utajovaných skutočností. Ak posudzované zábery budú obsahovať utajované skutočnosti, tieto zábery nebude možné žiadateľovi vrátiť a žiadateľ nebude môcť uvedené zábery použiť.

**Po využití prvotných materiálov leteckého filmovania a leteckého fotografovania** sa tieto odovzdajú Ministerstvu obrany Slovenskej republiky. Súčasťou odovzdania sú aj:

1. názov záznamu a fotografie; názov charakterizuje lokalitu vyhotovenia záznamu a fotografie,
2. dátum vzniku záznamu a fotografií,
3. údaje o základných charakteristikách letu a výšku letu,
4. meteorologické podmienky a stav atmosféry v čase a mieste vykonania fotografií,

**Kontaktná osoba na MO SR:**

Ing. Marin Trstenský , martin.trstensky@mod.gov.sk

Ing. Darina Norovská, darina.norovska@mod.gov.sk

Ministerstvo obrany SR

Odbor riadenia špecializovanej štátnej správy

Kutuzovova 8, 832 47 Bratislava